SL Uradni list Evropske unije L 232/1

SKLEP SKUPNEGA ODBORA EGP

št. 55/2009

z dne 29. maja 2009

o spremembi Priloge I (Veterinarske in fitosanitarne zadeve) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 41/2009 z dne 24. aprila 2009 (1).

(2) Uredbo Komisije (ES) št. 289/2008 z dne 31. marca 2008 o spremembi Uredbe (ES) št. 1266/2007 o pravilih za izvajanje Direktive Sveta 2000/75/ES v zvezi z nadzorom, spremljanjem in omejitvami premikov nekaterih živali, ki so dovzetne za bolezen modrikastega jezika (2), je treba vključiti v Sporazum.

(3) Uredbo Komisije (ES) št. 384/2008 z dne 29. aprila 2008 o spremembi Uredbe (ES) št. 1266/2007 v zvezi s pogoji za izvzetje brejih živali iz prepovedi izstopa iz Direktive 2000/75/ES (3) je treba vključiti v Sporazum.

(4) Odločbo Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih za zagotavljanje podatkov o tej bolezni (Kodificirana različica) (4) je treba vključiti v Sporazum.

(5) Odločbo Komisije 2008/220/ES z dne 12. marca 2008 o spremembi Odločbe 2003/135/ES glede načrtov za izkoreninjenje klasične prašičje kuge in cepljenja divjih prašičev proti klasični prašičji kugi v izrednih okoliščinah na nekaterih območjih v zveznih deželah Porenje-Pfalz in Severno Porenje-Vestfalija (v Nemčiji) (5) je treba vključiti v Sporazum.

(6) Odločbo Komisije 2008/233/ES z dne 17. marca 2008 o spremembi Odločbe 2004/558/ES o izvajanju Direktive Sveta 64/432/EGS v zvezi z dodatnimi jamstvi za trgovino z govedom med državami članicami Skupnosti v povezavi z infekcioznim bovinim rinotraheitisom in v zvezi s potrditvijo programov za izkoreninjenje, predloženih s strani nekaterih držav članic (6), je treba vključiti v Sporazum.

(7) Odločbo Komisije 2008/234/ES z dne 18. marca 2008 o spremembi Odločbe 2003/467/ES v zvezi s priznanjem statusa, da so nekatere administrativne regije Poljske uradno proste enzootske goveje levkoze (7), je treba vključiti v Sporazum.

(8) Odločbo Komisije 2008/339/ES z dne 25. aprila 2008 o spremembi Priloge XI k Direktivi Sveta 2003/85/ES v zvezi s seznamom laboratorijev, pooblaščenih za ravnanje z živim virusom slinavke in parkljevke (8), je treba vključiti v Sporazum.

(9) Odločba 2008/185/ES razveljavlja Odločbo Komisije 2001/618/ES (9), ki je vključena v Sporazum in jo je zato treba v okviru Sporazuma razveljaviti.

(10) Ta sklep se ne uporablja za Islandijo in Lihtenštajn –

SKLENIL:

Člen 1

Priloga I k Sporazumu se spremeni, kot je določeno v Prilogi k temu sklepu.

Člen 2

Besedila uredb (ES) št. 289/2008 in 384/2008 ter odločb 2008/185/ES, 2008/220/ES, 2008/233/ES, 2008/234/ES in 2008/339/ES v norveškem jeziku, objavljena v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 30. maja 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (10).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 29. maja 2009 Za Skupni odbor EGP Predsednik Alan SEATTER

(1) UL L 162, 25.6.2009, str. 16.

(2) UL L 89, 1.4.2008, str. 3.

(3) UL L 116, 30.4.2008, str. 3.

(4) UL L 59, 4.3.2008, str. 19.

(5) UL L 70, 14.3.2008, str. 9.

(6) UL L 76, 19.3.2008, str. 56.

(7) UL L 76, 19.3.2008, str. 58.

(8) UL L 115, 29.4.2008, str. 39.

(9) UL L 215, 9.8.2001, str. 48.

(10) Navedena ni nobena ustavna zahteva.